ZÚFANIE
Jak mi je úzko a jak clivo.
Žiť z Jeho lásky
mi nestačilo.
A 30 strieborných?
Už nemá cenu!
Nemožno pozliepať
mozaiku rozhodenú.
A perspektívu poničenú. 
Nemožno zachrániť
dušu zatratenú.
NÁDEJANIE

Jak mi je úzko a jak clivo.
Tak málo k zrade Lásky
postačilo.
A moja ľútosť?
Ona má cenu!
Ona žobroní o Lásku.
Nezničenú.
Ňou možno
vyliečiť
dušu ubolenú.
Vtlačiť jej istotu, 
že budúcnosť má
zachránenú.
